钦定古今图书集成/明伦汇编/氏族典/第463卷 > 《廖用贤尚友录》 > 傅祗
## 钦定古今图书集成/明伦汇编/氏族典/第463卷 > 《廖用贤尚友录》 > 傅祗

按《晋书傅元传》：“元从子祗，字子庄。父嘏，魏太常。祗起
家太子舍人，累迁为侍中，封灵川县公，以公事免。及
成都王颍为太傅，复以祗为少傅。怀帝即位，迁光禄
大夫。祗明达国体，朝廷制度，多所经综。迁司徒，以足
疾，诏版舆上殿。及洛阳陷没，以司徒持节大都督诸
军事，以暴疾薨。二子：宣畅。”